Real Madrid C.F.

Clwb pêl-droed o ddinas Madrid yw Real Madrid Club de Fútbol (Cymraeg: Clwb Pêl-droed Brenhinol Madrid). Mae'r clwb yn chwarae yn La Liga, prif adran pêl-droed Sbaen.

Ffurfiwyd y clwb fel Madrid Football Club ar 6 Mawrth, 1902 a chaniataodd Brenin Alfonso XIII i'r clwb ddefnyddio'r rhagddodiad Real ym 1920.

Mae'r clwb yn chwarae eu gemau cartref yn yr Estadio Santiago Bernabéu ers 1947.

Hanes Cynnar
Cafodd pêl-droed ei gyflwyno ym Madrid gan fyfyrwyr yr Institución Libre de Enseñanza oedd â sawl cyn fyfyriwr o Brifysgolion Caergrawnt a Rhydychen. Ffurfiwyd Football Club Sky ym 1897 ond gadawodd grŵp o chwaraewyr, gan gynnwys y capten, Julian Palacios, glwb Sky er mwyn sefydlu clwb newydd o'r enw Madrid Football Club ym 1902.

Tair blynedd ar ôl ei ffurfio, llwyddodd Madrid FC i gipio'r tlws cyntaf yn eu hanes wrth drechu Athletic Bilbao yn rownd derfynol y Copa del Rey. Ym 1909 roedd Madrid FC yn un o sylfaenwyr  Real Federación Española de Fútbol (RFEF) (Cymraeg: Cymdeithas Bêl-droed Brenhinol Sbaen) cyn newid eu henwau i Real Madrid ym 1920 wedi i Brenin Alfonso XIII ganiatau i'r clwb ddefnyddio'r rhagddodiad Real.

Ym 1929, roedd Real Madrid yn un o 10 clwb gwreiddiol La Liga gan orffen yn ail i Barcelona ac mae Real, ynghŷd â Barcelona ac Athletic Bilbao wedi parhau ym mhrif adran La Liga byth ers y tymor cyntaf un.

Llwyddiant yn Ewrop
Mae Real Madrid wedi ennill 10 Cwpan Ewrop/Cynghrair y Pencampwyr UEFA, 2 Cwpan UEFA, 2 Super Cup Uefa yn ogystal â 3 Cwpan Rhyng-gyfandirol a Chwpan Clwb y Byd a cawsant eu hurddo yn Glwb y Ganrif gan FIFA yn 2000.

Sefydlwyd Cwpan Pencampwyr Ewrop gan UEFA ym 1955-56 gydag 16 o glybiau'n cystadlu yn y gystadleuaeth gyntaf un. Llwyddodd Real i drechu F.K. Partizan Belgrâd ac A.C. Milan cyn maeddu Stade de Reims yn y rownd derfynol ym Mharc des Princes, Paris ac ennill y cyntaf o bum Cwpan Ewrop yn olynol.

Er i'r clwb ennill eu chweched Cwpan Ewrop ym 1965-66 bu rhaid disgwyl 32 mlynedd tan 1997-98 am eu seithfed tlws gyda Real hefyd yn torri eu henwau ar y tlws ym 1999-2000, 2001-02 a 2013-14.

Anrhydeddau
Domestig
La Liga
 Enillwyr (33): 1931–32, 1932–33, 1953–54, 1954–55, 1956–57, 1957–58, 1960–61, 1961–62, 1962–63, 1963–64, 1964–65, 1966–67, 1967–68, 1968–69, 1971–72, 1974–75, 1975–76, 1977–78, 1978–79, 1979–80, 1985–86, 1986–87, 1987–88, 1988–89, 1989–90, 1994–95, 1996–97, 2000–01, 2002–03, 2006–07, 2007–08, 2011–12, 2016-17 
Copa del Rey
 Enillwyr (20): 1905, 1906, 1907, 1908, 1917, 1934, 1936, 1946, 1947, 1961–62, 1969–70, 1973–74, 1974–75, 1979–80, 1981–82, 1988–89, 1992–93, 2010–11, 2013–14, 2022/23
 Supercopa de España
 Enillwyr (9): 1988, 1989, 1990, 1993, 1997, 2001, 2003, 2008, 2012
Copa Eva Duarte (rhaglfaenydd Supercopa de España)
Enillwyr (1): 1947
Copa de la Liga
Enillwyr (1): 1984–85

Rhyngwladol
Cwpan Ewrop / Cynghrair y Pencampwyr UEFA
Enillwyr (12): 1955–56, 1956–57, 1957–58, 1958–59, 1959–60, 1965–66, 1997–98, 1999–2000, 2001–02, 2013–14, 2015–16, 2016-17Cwpan UEFAEnillwyr (2): 1984–85, 1985–86Super Cup UEFAEnillwyr (2): 2002, 2014Cwpan Rhyng-gyfandirolEnillwyr (3): 1960, 1998, 2002Cwpan Clwb y Byd FIFA'''
Enillwyr (1): 2014

Cysylltiadau Cymreig
Rheolwr

 Enw O I Anrhydeddau  John Toshack  1 Gorffennaf, 1989 19 Tachwedd, 1990  La Liga 1989-1990  John Toshack  24 Chwefror, 1999 17 Tachwedd, 1999  

Chwaraewr
 Enw O I Anrhydeddau  Gareth Bale  1 Medi, 2013   Cynghrair y Pencampwyr UEFA 2013-14, 2016-17 Copa del Rey 2013-14,Cwpan Clwb y Byd FIFA 2014, Super Cup UEFA 2014 

Cyfeiriadau


Categori:Timau pêl-droed Sbaen